La p'tite coumére avu la blantche camisole (novele)

thumb
Li ptite comere avou l' blanke camizole (La p'tite coumére avu la blantche camisole), c' est ene novele sicrîte pa Lucyin Mahin et eplaideye dins li ptite coleccion del SLLW e 1989.

Li motlî k' i gn a-st al fén a stî rashonné pa Jean Germain. Il est rprins dizo l' limero S57 dins l' djivêye des motîs do walon. Li minme, e rfondou, apresté pa Pablo Sarachaga e 2005, est limeroté R21.

 Tinme 
Li mwaisse personaedje, c' est on studiant årtisse des biesses ki vént d' aler piker des vatches pol cocote dins l' payis do Tchestea et d' Libråmont. I rvént e-n oto del nute, adon k' i gn a on spès brouyård.

Tot d' on côp, i voet ene pitite kimere ki rote sol boird del voye. Elle a ene blanke camizole. El tchedje, et li rmoenner e s' måjhone, a Glaireuse. 

Foirt oniesse, li valet n' oize nén trop dmander des kesses al kimere, mins gn a totès sôres d' idêyes ki lyi aspitèt dins s' tiesse, ca ci ptite djin la lyi rvént bén: 
''Ele ni respond nén; mins s' soreye-t ele tot doûcetmint, di l' coine des lepes. Ses grands bruns tchveas mitan crolés lyi rafaxhèt les spales et les mashales. I gn a djusse si ptit nez et s' fén minton ki brikèt foû pa dvant. On ptit muzea d' sori, direut ele li grosse Dondon Capiche, ki n' est k' li linwe cwand elle est al canlete. Mins dj' n' end a d' keure; dj' inme co bén ci ptit djinre la, la, mi.

 Corwaitaedje 
Jean Hamblenne trouve ki c' est l' pus bea live k' il åye djamåy léjhou e walon.
Djè l’ di sovint à tos lès cias qui l’ volenut bin ètinde : li pus bia lîve è walon qu’ dj’a lî di tote mi vicaîrîye, c’èst "Li ptite comére avou l’ blanke camizole". Dj’a todi lî fwârt voltî lès contes à n’ nin crwêre come Jean Ray èt Thomas Owen ènn’ont scrît dès drigléyes, minme qui c’èst lès scrîjeûs bèljes qu’ont div’nu maîsses la-d’dins. Ét lîre ça dins l’ bia lingadje di Transine, c’èst co cint côps pus plaijant.Adrovaedje di «Cwate paskeyes» (2026).


 Bokets del novele 
 (so Wikisourd)
 Mwaisse modêye (Feller SLLW)
 Rifondou walon (Pablo Sarachaga, 2005, rapontieye e 2021)
 Mwaisse modêye (motlî S57)
 Rifondou walon (motlî R21)

 Sourdant 

Categoreye:Noveles e walon
Categoreye:Doûcès creyances
ptite